****

**REPUBLIKA HRVATSKA**

**BJELOVARSKO-BILOGORSKA**

**ŽUPANIJA**

**OPĆINA BEREK  
 NAČELNIK**

**KLASA: 371-01/24-01/01**

**URBROJ: 2103-06-02-24-01**

**Berek, 30.10.2024.**

Na temelju članka 47. Statuta Općine Berek (''Službeni glasnik Općine Berek'', br. 01/21) i Programa mjera za poticanje rješavanja stambenog pitanja na području Općine Berek („Službeni glasnik Općine Berek“, br. 04/23) načelnik Općine Berek raspisuje

**JAVNI POZIV**

**za dostavu prijava za dodjelu sredstava iz Programa mjera za poticanje rješavanja stambenog pitanja na području Općine Berek u 2024. godini**

Ovim Javnim pozivom (dalje: „Javni poziv“) i mjerama propisanim Programom mjera za poticanje rješavanja stambenog pitanja na području Općine Berek (u daljnjem tekstu: Program) namjerava se pomoći mladim obiteljima u rješavanju stambenog pitanja s ciljem sprječavanja raseljavanja, te ujedno poticati naseljavanje na području Općine.

Predmet ovog Javnog poziva je podnošenje prijava za dodjelu sredstava iz Programa mjera za poticanje rješavanja stambenog pitanja na području Općine Berek u 2024. godini, i to za:

Mjera I Financijska pomoć za kupnju stambenog objekta na području Općine Berek, i

Mjera II Financijska pomoć za gradnju obiteljske kuće (stambeni objekt) na području Općine Berek.

1. **KORISNICI PROGRAMA**

Korisnici mjera i olakšica iz ovog Programa su mladi/mlade obitelji sa stalnim prebivalištem na području Općine Berek koje u svom vlasništvu nemaju nekretninu (kuću, stan) te mladi/mlade obitelji koji imaju prebivalište izvan područja Općine Berek pod uvjetom da stambeno pitanje rješavaju na području Općine Berek.

Na ovaj Javni poziv mogu se javiti mladi/mlade obitelji koje ispunjavaju neke od slijedećih uvjeta:

* podnositelj zahtjeva nije navršio 40 godina života,
* da barem jedan od bračnih drugova nije navršio 40 godina života
* da svaki od bračnih drugova koji po prvi put rješava stambeno pitanje stjecanjem prava vlasništva, nema u vlasništvu/suvlasništvu obiteljsku kuću/stan ili kuću/stan za odmor

Na jednoroditeljsku obitelj i samohranog roditelja na odgovarajući način se primjenjuju odredbe prethodnih stavaka.

Za provedbu ovog Javnog poziva i Programa, u Proračunu Općine Berek za 2024. godinu, osigurana su sredstva u iznosu 25.000,00 EUR.

Za potrebe ovog Javnog poziva izrazi koji imaju rodno značenje odnose se jednako na muški i ženski rod.

1. **MJERE POTICANJA RJEŠAVANJA STAMBENOG PITANJA MLADIH OBITELJI**

**Mjera I Financijska pomoć za kupnju stambenog objekta na području Općine Berek**

Financijska pomoć se može odobriti podnositelju zahtjeva, koji kupi stambeni objekt (kuću, stan ili dio kuće ili stana (etažno vlasništvo) koji se nalazi na području Općine Berek i to isključivo **radi kupnje prve nekretnine stjecanjem vlasništva nad istom.**

Podnositelj zahtjeva, koji je kupio ili ima namjeru kupiti stambeni objekt na području Općine Berek, odnosno kupovinom je postao vlasnikom i to od 01.01.2022. godine, odnosno od dana objave Javnog poziva može ostvariti pomoć za kupnju na ime subvencije kupoprodajne cijene u iznosu od 3.000,00 EUR, na temelju valjano zaključenog kupoprodajnog ugovora ili valjano zaključenog kupoprodajnog predugovora.

**Subvencija se neće isplaćivati za kupovinu stambenog objekta za ugovor koji je zaključen s članovima obitelji** (srodnik po krvi u ravnoj liniji djed/otac, a u pobočnoj do četvrtog stupnja – braća/sestre, ujak/stric/tetka, bratić/sestrična, nećak/nećakinja).

Pravo iz ovog Programa ne mogu ostvariti korisnici koji ostvaruju subvenciju države za kupnju kuće.

Valjanim prijaviteljem smatra se i podnositelj koji je ili će kupovinom građevinskog zemljišta ili stambenog objekta postati suvlasnikom na kupljenoj nekretnini zajedno sa svojim bračnim drugom, u jednakim suvlasničkim udjelima.

Za suvlasnički dio suvlasnik mora priložiti izjavu kojom potvrđuje da je suglasan i upoznat s podnošenjem prijave za korištenje ove mjere.

Prijava na ovu mjeru je moguća tijekom cijele godine dok je raspisan javni poziv ili do iskorištenja sredstava planiranih u jednoj proračunskoj godini.

Podnositelj zahtjeva kojem je odobrena financijska pomoć/subvencija za kupnju stambenog objekta na području Općine Berek i time postao Korisnikom ovog Programa, dužan je sebe i članove svoje obitelji prijaviti na adresi kupljenog stambenog objekta u roku 6 mjeseci od zaključenja kupoprodajnog ugovora te zadržati to prebivalište 10 godina od zaključenja Ugovora o financijskoj pomoći.

**Mjera II: Financijska pomoć za gradnju obiteljske kuće (stambeni objekt) na području Općine Berek**

Podnositelj zahtjeva, koji je vlasnik građevinskog zemljišta, a namjerava graditi obiteljsku kuću (stambeni objekt) na području Općine Berek od dana objave Javnog poziva može ostvariti pomoć za gradnju u iznosu od 3.000,00 EUR pod uvjetom da gradnja iste nije započeta prije 01.01.2022. godine. Valjanim prijaviteljem smatra se i podnositelj koji je suvlasnik na nekretnini zajedno sa svojim bračnim drugom, u jednakim suvlasničkim udjelima.

Iznos subvencije u ovom slučaju bit će isplaćen na račun podnositelja zahtjeva.

Potpora je jednokratna po obitelji odnosno po stambenom objektu i ne može se kombinirati s drugom mjerom iz ovog Programa.

Pravo iz ovog Programa ne mogu ostvariti korisnici koji ostvaruju subvenciju države za izgradnju kuće.

Prijava za ovu mjeru se može podnositi po raspisanom javnom pozivu tijekom tekuće godine ili do iskorištenja predviđenih sredstava za tu proračunsku godinu. Podnositelj zahtjeva odnosno korisnik ovog Programa dužan je, po učinjenom, dostaviti tražene potvrde/uvjerenja o prebivalištu za sebe i članove svoje obitelji u Općinu Berek.

Korisnik ovog Programa mjera dužan je prilikom potpisivanja Ugovora za dodjelu financijske pomoći/subvencije dostaviti i instrument osiguranja u obliku ovjerene bjanko zadužnice na iznos koji pokriva iznos odobrene financijske pomoći/subvencije u korist Općine Berek.

Instrument osiguranja se aktivira u slučaju:

1. da podnositelj zahtjeva odnosno korisnik mjere ne prijavi svoje prebivalište i prebivalište članova svoje obitelji u propisanom roku,
2. ne izvršava ili ne izvrši obveze iz Ugovora za dodjelu financijske pomoći/subvencije,
3. ukoliko podnositelj ne zadrži prebivalište u roku određenom ovim Programom,
4. ukoliko podnositelj postupa protivno smislu Javnog poziva koji će se raspisati po ovom Programu,
5. ukoliko podnositelj otuđi, proda ili daruje nekretninu za čiju kupovinu je primio financijsku pomoć/subvenciju, u roku određenom ovim Programom, te
6. ukoliko bilo kojom svojom radnjom koja se tiče bilo kojeg oblika raspolaganja utječe na to da drugi raspolaže navedenom nekretninom (uključujući pravo građenja, zaloga, zakupa i svih ostalih prava koja djeluju opterećujući na nekretninu).

Neiskorištena bjanko zadužnica dostavljena kao instrument osiguranja vraća se po proteku 10 godina od dana od kada je korisnik s Općinom zaključio Ugovor o financiranju za čiju kupovinu je primio financijsku pomoć/subvenciju i pod uvjetom urednog ispunjenja svih obveza iz Ugovora i ovog Programa.

Navedeni **stambeni objekti koji su kupljeni, odnosno na građevinskim zemljištima na kojima se planira graditi stambeni objekt, moraju biti bez tereta** (hipotekarnih tražbina, zabilježbi uzdržavanja ili bilo kojih drugih tereta koji utječu na slobodno raspolaganje istim).

**Korisnici sufinanciranja ne smiju biti niti pod jednim oblikom blokade u pogledu novčanih ovrha.**

1. **POSTUPAK PODNOŠENJA PRIJAVA**

Prijave se podnose od dana objave Javnog poziva na stranicama Općine Berek [www.berek.hr](http://www.berek.hr) i na oglasnoj ploči Općine Berek.

Javni poziv mora sadržavati:

1. popis dokumentacije koju prijavitelji moraju dostaviti za korištenje,
2. uvjete koje podnositelj mora zadovoljavati da bi bio korisnik mjere.

Prijave se podnose pisanim putem s naznakom ”Prijava za dodjelu sredstava iz Programa mjera za poticanje rješavanja stambenog pitanja na području Općine Berek” na adresu:

**Općina Berek**

**Berek 77**

**43232 Berek**

U prijavi je potrebno navesti:

1. Ime i prezime prijavitelja,
2. adresu prijavitelja,
3. OIB prijavitelja,
4. e-mail prijavitelja,
5. broj telefona prijavitelja (mobitel), te
6. datum rođenja prijavitelja, a ukoliko je prijavitelj stariji od 40 godina, i datum rođenja supružnika koji je mlađi od 40 godina.

Obrasci izjava koje je potrebno priložiti prijavi, nalaze se uz ovu prijavu, te ih je moguće preuzeti s web stranice Općine Berek.

Postupak objave javnog poziva, zaprimanja i pregleda prijava provodi Povjerenstvo za dodjelu financijske pomoći imenovano od strane načelnika.

Povjerenstvo razmatra prijave te ukoliko ista udovoljava uvjetima javnog poziva predlaže načelniku donošenje Odluke o prihvatljivosti.

O svakom zahtjevu Odlukom odlučuje načelnik.

Ugovor o dodjeli financijske pomoći/subvencije sklapaju načelnik i korisnik mjere iz ovog Programa odnosno podnositelj zahtjeva.

Prijave i zahtjevi za isplatu sredstava koji sadrže potpunu traženu dokumentaciju i udovoljavaju propisanim kriterijima, odobravaju se i isplaćuju sukladno ovom Javnom pozivu i Programu.

**Potrebna dokumentacija koja se prilaže zahtjevu za Mjeru I - Financijska pomoć za kupnju stambenog objekta na području Općine Berek:**

1. Prijava za Mjeru I,
2. Preslika osobne iskaznice podnositelja i bračnog druga,
3. Potvrda bračnog statusa,
4. Uvjerenje nadležnog ureda za katastar o ne/posjedovanju nekretnine (prema mjestu prebivališta),
5. Uvjerenje nadležnog Općinskog suda (gruntovnica) da ima/nema u vlasništvu nekretninu (prema mjestu prebivališta),
6. Potvrdu nadležne Porezne uprave o prometu nekretnina za sebe i bračnog druga,
7. Izvadak iz zemljišnih knjiga za stambeni objekt koji je predmet zahtjeva,
8. Izjava za suvlasnika (ako je primjenjivo),
9. Izjava podnositelja i njegovog bračnog druga, da se radi o prvoj i jedinoj nekretnini podnositelja zahtjeva i njegovog bračnog druga te da podnositelj zahtjeva i njegov bračni drug nije prodao, ili na drugi način otuđio nekretninu iz svog vlasništva ili suvlasništva, a na području RH,
10. Preslika ugovora ili predugovora o kupoprodaji stambenog objekta,
11. Izjava da će prilikom potpisivanja Ugovora dostaviti bjanko zadužnicu,
12. Izjava o promjeni/zadržavanju prebivališta,
13. i drugu dokumentaciju za koju se ukaže potreba dostavljanja.

**Potrebna dokumentacija koja se prilaže zahtjevu za Mjeru II - Financijska pomoć za gradnju obiteljske kuće (stambenog objekta) na području Općine Berek:**

1. Prijava za Mjeru II,
2. Preslika osobne iskaznice podnositelja i bračnog druga,
3. Potvrda bračnog statusa,
4. Uvjerenje nadležnog ureda za katastar o ne/posjedovanju nekretnine (prema mjestu prebivališta),
5. Uvjerenje nadležnog Općinskog suda (gruntovnica) da ima/nema u vlasništvu nekretninu (prema mjestu prebivališta),
6. Potvrdu nadležne Porezne uprave o prometu nekretnina za sebe i bračnog druga,
7. Izvadak iz zemljišnih knjiga za građevinsko zemljište na kojem se gradi kuća koje je predmet prijave na mjeru,
8. Izjava za suvlasnika (ako je primjenjivo),
9. Troškovnik radova izrađen od ovlaštene osobe,
10. Izjava podnositelja i njegovog bračnog druga, da se radi o prvoj i jedinoj nekretnini podnositelja zahtjeva i njegovog bračnog druga te da podnositelj zahtjeva i njegov bračni drug nije prodao ili na drugi način otuđio nekretninu iz svog vlasništva ili suvlasništva, a na području RH,
11. Izjava da će prilikom potpisivanja Ugovora dostaviti bjanko zadužnicu,
12. Izjava o promjeni/zadržavanju prebivališta, *te*
13. i drugu dokumentaciju za koju se ukaže potreba dostavljanja.
14. **OSTALE ODREDBE**

Korisnicima mjera sa mjestom prebivališta u Općini Berek, sredstva se mogu isplatiti ukoliko ne postoji dugovanje po bilo kojoj osnovi prema Općini Berek u posljednje 2 godine od dana objave Javnog poziva.

Ukoliko prijava nije potpuna, može se podnositelja prijave pozvati da u određenom roku dopuni prijavu odnosno dostavi dokumente koji nedostaju. Ukoliko u danom roku podnositelj ne otkloni nedostatak, njegova prijava neće se uzimati u obzir. Sredstva se dodjeljuju redoslijedom zaprimanja (sat i datum primitka zahtjeva) zahtjeva do iskorištenja svih sredstva osiguranih u Proračunu za tu stavku.

U slučaju potrebe, prije isplate sredstava može se izvršiti uvid nekretnine za koju se odobravaju sredstva.

Prednost pri odabiru imaju oni prijavitelji koji su ranije podnijeli prijavu i koji su uz prijavu podnijeli svu potrebnu dokumentaciju.

**Načelnik Općine Berek**

**Mato Tonković, v.r.**